Συντεταγμένες: 23°50′46″N 90°15′27″E﻿ / ﻿23.84611°N 90.25750°E﻿ / 23.84611; 90.25750

Σκηνή από τις προσπάθειες διάσωσης
Το κτίριο Ράνα Πλάζα στην Σαβάρ, 30 χιλιόμετρα μακριά από την Ντάκα, πρωτεύουσα του Μπανγκλαντές, κατέρρευσε τις 24 Απριλίου 2013, με αποτέλεσμα τον θάνατο τουλάχιστον 1.127 ανθρώπων (μετά τις 13 Μαΐου σταμάτησαν οι προσπάθειες ανάσυρσης νεκρών) και τον τραυματισμό περίπου 2.450. Το κτίριο φιλοξενούσε πέντε υφαντουργίες, οι οποίες συνδέονται κυρίως με την ισπανική εταιρεία Mango και την βρετανική Primark, μια τράπεζα και γραφεία και κατέρρευσε στη πρωινή ώρα αιχμής. Θεωρείται το χειρότερο εργατικό ατύχημα στη χώρα, και το φονικότερο βιομηχανικό ατύχημα που έχει συμβεί μετά τη διαρροή χημικών στο Μποπάλ το 1984.

Υπόβαθρο
--------

Ο τομέας των υφαντουργιών στο Μπανγκλαντές είναι μια από τις κύριες πηγές εισοδήματος στη χώρα, ενώ το Μπανγκλαντές είναι ο δεύτερος μεγαλύτερος προμηθευτής έτοιμων υφασμάτων στο κόσμο. Σε αυτόν εργάζονται περίπου 3,6 εκατομμύρια άνθρωποι. Προμηθευτές των υφασμάτων είναι κυρίως εταιρείες στη Δύση. Έχουν εκφραστεί πολλές φορές φόβοι για την ασφάλεια των εργαζομένων στον τομέα. Πέντε μήνες πριν την κατάρρευση είχε προηγηθεί πολύνεκρη πυρκαγιά σε άλλο εργοστάσιο υφαντουργίας στη Ντάκα, με περισσότερους από 100 νεκρούς.

Το κτίριο Ράνα Πλάζα ήταν ιδιοκτησία του Σοχέλ Ράνα, μέλος του κυβερνόντος κόμματος. Πέρα από τα εργοστάσια υφαντουργίας, στο κτίριο βρισκόταν μια τράπεζα και διάφορα άλλα καταστήματα. Οι εργάτες που δούλευαν στο κτίριο είχαν παραπονεθεί για ρωγμές σε αυτό, αλλά αγνοήθηκαν από τους υπεύθυνους, οι οποίοι τους υποχρέωσαν να συνεχίσουν και την επόμενη μέρα την εργασία τους. Στα μέσα ενημέρωσης του Μπανγκλαντές αναφέρεται ότι το κτίριο είχε ελεγχθεί την προηγουμένη από επιθεωρητές, οι οποίοι ζήτησαν την εκκένωση του κτιρίου. Ενώ η τράπεζα και τα καταστήματα εκκενώθηκαν, οι εργάτες των υφαντουργείων αναγκάστηκαν να δουλέψουν.

Αντίκτυπος
----------

Την επομένη του δυστυχήματος, δεκάδες χιλιάδες εργάτες απήργησαν σε όλη τη χώρα σε ένδειξη συμπαράσταση στα θύματα της κατάρρευσης, με αποτέλεσμα το κλείσιμο εκατοντάδων μονάδων παραγωγής ενδυμάτων. Η μέρα κηρύχθηκε ημέρα εθνικού πένθους, με τις σημαίες να κυματίζουν μεσίστιες. Την επομένη, τις 26 Απριλίου, εκατοντάδες χιλιάδες εργάτες συμμετείχαν σε μια ογκώδη διαδήλωση. Το οργισμένο πλήθος ανέτρεψε αυτοκίνητα, έκαψε λάστιχα, προσπάθησε να πυρπολήσει καταστήματα και ανάγκασε εργοστάσια να κλείσουν. Η αστυνομία χρειάστηκε να χρησιμοποιήσει σφαίρες από καουτσούκ και δακρυγόνα για τους απωθήσει.

Παραπομπές
----------

1. ↑  «Bangladesh collapse search over; death toll 1,127». Yahoo News. Ανακτήθηκε στις 13 Μαΐου 2013.
2. ↑  «Death toll jumps to 1,043». The Daily Star. 2013-05-10.. Ανακτήθηκε στις 2013-05-10.
3. ↑  «80 dead, 800 hurt in Savar high-rise collapse». bdnews24.com. 24 Απριλίου 2013. Αρχειοθετήθηκε από το πρωτότυπο στις 27 Απριλίου 2013. Ανακτήθηκε στις 24 Απριλίου 2013.
4. ↑  «Bangladesh Dhaka building collapse leaves 80 dead». BBC News. 24 Απριλίου 2013.
5. ↑  Mullen, Jethro (24 Απριλίου 2013). «Bangladesh building collapse kills at least 80». CNN. Ανακτήθηκε στις 24 Απριλίου 2013.
6. 1 2 3 4  «Περισσότεροι απο 230 οι νεκροί στο Μπανγκλαντές - Απίστευτες καταγγελίες για τις συνθήκες εργασίας - ΦΩΤΟ». newsit.gr. 25 Απριλίου 2013. Αρχειοθετήθηκε από το πρωτότυπο στις 1 Μαΐου 2013. Ανακτήθηκε στις 3 Μαΐου 2013.
7. ↑  Serajul Quadir και Ruma Paul (2013-05-09). «Bangladesh factory fire kills eight; collapse toll tops 900». Reuters. Αρχειοθετήθηκε από το πρωτότυπο στις 2013-05-09.. Ανακτήθηκε στις 2013-05-09.
8. ↑  «Workers forced to join work». *The Daily Star (Bangladesh)*. 25 Απριλίου 2013.. Ανακτήθηκε στις 30 April 2013.
9. ↑  «Οργή στο Μπανγκλαντές για την πολύνεκρη κατάρρευση κτηρίου». Ναυτεμπορική. 2013-04-26. Αρχειοθετήθηκε από το πρωτότυπο στις 2013-04-30.. Ανακτήθηκε στις 2013-05-03.